נספח א'-תכנית עבודה חצור–הנחיות ודגשים

שלומית יקרה,

הרבה עבודה ומאמץ השקענו כולנו כדי להגיע לשלב הזה.

המסמך המצ"ב מהווה אישור הפעלה ובו הנחיות ודגשים לתכנית העבודה המאושרת, והוא בהמשך למכתב הקודם שנשלח אליך.

חשוב להקפיד ליידע את כלל הצוותים שבנו את תכנית העבודה ולוודא שכולם שותפים לאורך הדרך בהפעלתה.

בהצלחה.

תובנות ומידע שהתבררו בתהליך ניתוח תכניות העבודה (כלל היישובים)

* לא קיים מענה לילדים מאתגרי מסגרת (בדומה לשפ"ח)
* **פורום מנהלות מסגרות** – עלול להתקיים מתח בין ארגוני
* **מטפלות** – קורסי מטפלות 1-2 מסובסדים על ידי משרד העבודה והרווחה (אחריות האגף להכשרה מקצועית; צריך התאמות עכשוויות; אין מספיק משקל לחלק המעשי) – תיאום מול אגף מעונות ומשפחתונים במחוז.
* **מטפלות** – יש לתת את הדעת כיצד לשמר מטפלת שעברה הכשרה
* **משפחתונים** – הנחיית הפיקוח: יש לפתח הדרכה למנהלות המשפחתונים בנושא אינטראקציות
* **אנשי מקצוע** – מטה המיזם יפתח סילבוס להכשרה בין-מקצועית. עם זאת יש מקום לצרכים ספציפיים של היישובים. (אנא העבירו דגשים לגבי צרכי היישוב)

היישובים יוכלו להבנות סילבוס שישולב בסילבוס הכללי שיתפתח במיזם. כמו כן יש לשים לב כי תכנים של "גושן" לקידום הרפואה הקהילתית בקרב רופאי הילדים ישולבו כחלק מהסילבוס.

* מערכת להנגשת מידע ביישוב – פיתוח במטה.
* **קורס להכשרת מטפלות עובדות לסוג 1+2 ולהכשרת מטפלות נוספות**- הנושא עלה ביישובים מסוימים, מדובר בקורס שצריך להיות ממומן ע"י המשרד, מטה המיזם פועל מול אגף ההכשרות.
* **מומחה ינקות** **הינו-**
* איש מקצוע פסיכו סוציאלי או ממקצועות הבריאות .
* עבר הכשרה מעמיקה ורכש ידע בנושאי התפתחות בגילאי לידה-3 .
* בעל ניסיון בעבודה ובהנחיית צוותים , הורים צעירים ומשפחות לילדים בגיל הינקות.
* בעל יכולת לעבודה מערכתית בסביבה מרכבת.
* בעל יכולת גבוהה לבניית שותפויות והובלתן.

**תפקידו של מומחה הינקות-**

* ריכוז תחום ההורים לגיל הרך ביישוב – ניהול פורום עבודה, השלמת מיפוי תכניות להורים, בניית מתווה הפעלה ומעקב.
* הדרכה ומענה לאנשי חינוךטיפול במסגרות לגיל הרך לרבות לידה עד 3, רווחה ובריאות בעבודתם עם הורים.
* עבודה עם הורים במסגרת המג"ר, בהתאם לצורך ולזמינות.
* **פרסומים-** יעשו בתאום עם המטה וע"פ ההנחיות המוסכמות.

עיקר צרכי הרשות עפ"י תכנית העבודה

צורך במענים ייחודיים לאוכלוסייה החרדית ברשות (כל הזירות)

מומלץ כי מובילי הזירות (הורים ומסגרות) יפעלו בתיאום, למשל מול הקריה החסידית.

מסגרות: צורך בסטנדרטיזציה של מסגרות מוכרות מול הארגונים

מסגרות: מחסור במסגרות מוכרות

מסגרות: צורך לקדם מסגרות לא מוכרות לרישוי (N משפחתונים)

הורים: מחסור במענים

הורים: עיקר היישוג דרך מסגרות. אין מיצוי של פוטנציאל האוכלוסייה הרלוונטית

תכנית עבודה מאושרת

רכיבי תכנית העבודה מהווים מענה ליעדים שהוגדרו בתמונה המיטבית היישובית

שימו לב! יש לעדכן את מערכת המידע בהתאם לתכניות שאושרו

**הובלה**

* שיווק וסיוע בתפקיד ההובלה היישובית.

**הורים**

* העסקת מומחה ינקות לצורך ייעוץ וליווי הורים.
* תקציב פעילויות יאפשר הרחבת שעות פעילות משחקיית הבוקר ופעילות נוספת.

**מסגרות**

* חיזוק המעונות המפוקחים במסגרת "מסגרות תחילה"
* פורום מנהלות
* קשר עם מסגרות לא מפוקחות כדי לקדם אותן לרישוי
* ליווי משפחתונים
* התאמת סביבה חינוכית במסגרות מפוקחות.
* מעון מיטבי – התנסות במודלים של תקינה במעונות.

במסגרת זירת המסגרות, ברצוננו להתנסות במודלים של מעון מיטבי המאפשרים בחינה של טיוב פרמטרים של איכות טיפול, מתוך דוח הסטנדרטים.

השאיפה היא להגיע למגוון רחב של פרמטרים כדי שנוכל להבנות מודלים להטמעה רחבה בתום המיזם.

**הרציונל לשיפור תקינה היה אחד מהשניים**:

מעונות שנמצאים במצב מתקדם מבחינת הפרמטרים של דוח הסטנדרטים או אחוז גבוה של ילדים בסיכון במעון.

חצור-המעון הנבחר הינו מעון המתקדם  בהתאם להמלצות וועדת הסטנדרטים, בניגוד לשאר המעונות הפועלים בסטנדרט הבסיסי שקבע האגף.

בדיוני המטה, הוחלט כי המיזם ישקיע בשיפור התקינה במעון זה, ,כדי להביא למצב של "מעון מיטבי". ובכך יתאפשר לנו להתנסות ולעקוב אחר שיפור באיכות החינוך טיפול הניתן לתינוקות והפעוטות בהשוואה למעונות הפועלים בסטנדרט הבסיסי ובהתאם לכך לייצר המלצות להטמעה.

**אנשי מקצוע**

הכשרה בין מקצועית בדגש ינקות (סילבוס מומלץ יפותח ויופץ בהמשך).